גנגנם סטייל

גנגנם סטייל (בקוריאנית: 강남스타일, תעתיק באנגלית: Gangnam Style, הגייה: [kaŋ.nam sɯ.tʰa.il]) הוא סינגל משנת 2012 מאת הראפר הדרום-קוריאני סיי (PSY). השיר זכה לתשבחות בשל ההומור שלו, המנגינה הקליטה והריקוד הייחודי שמלווה אותו. הסינגל ראה אור ב-15 ביולי 2012, והגיע למקום הראשון במצעד גאון, מצעד הפזמונים של קוריאה הדרומית. החל מ-24 בנובמבר 2012 עד 10 ביולי 2017 היה הווידאו-קליפ של השיר הנצפה ביותר אי פעם באתר הסרטונים YouTube, ובתאריך 31 במאי 2014 חצה הקליפ את רף ה-2 מיליארד צפיות. נכון לינואר 2024, הוא בעל 5 מיליארד צפיות. ידוענים כמו טי-פיין, בריטני ספירס וקייטי פרי שיתפו את הקליפ ברשתות החברתיות, השיר שולב בהופעות של אמנים כמו נלי פורטדו (שביצעה לשיר גרסת כיסוי) ומארון 5, וסוקר באמצעי תקשורת בינלאומיים כגון וול סטריט ג'ורנל, Financial Times ו-CNN International. בתחילת ספטמבר אורגנו בכמה ערי בירה ברחבי העולם ריקודי פלאש מוב המוניים של השיר, וסיי הופיע עמו באצטדיון דודג'ר, בתוכנית האירוח של אלן דג'נרס ובפרסומות של חברת סמסונג. "גנגנם סטייל" זכה בפרס הווידאו הטוב ביותר בטקס פרסי המוזיקה של MTV אירופה לשנת 2012 שנערך בפרנקפורט, גרמניה. "גנגנם סטייל" הוא ביטוי קוריאני שמתאר סגנון חיים מפואר, כמו ברובע גנגנם האמיד בסיאול, המאופיין בסגנון חיים טרנדי ואופנתי. בריאיון ל-CNN, השווה סיי את רובע גנגנם לבוורלי הילס בקליפורניה. השיר מדבר על "החברה המושלמת, שיודעת מתי להיות ייצוגית ומתי להתפרע". התרגום שניתן לשורת המפתח של סיי בשיר, "오빠 강남 스타일 (אופא גנגנם סטייל)", הוא "לאח הגדול יש גנגנם סטייל", כאשר הביטוי "האח הגדול" מתייחס אליו; "אופא" הוא ביטוי בקוריאנית שבו מתארות בנות ידיד מבוגר יותר או אח גדול. לדבריו של סיי, "גנגנם הוא אזור בסיאול, קוריאה. זהו אזור מכובד ביום, אבל פרוע בלילה. אני משווה את הבחורות לאזור. כלומר - בחורה מכובדת ביום, ופרועה בלילה - והשיר אומר שאני הוא הבחור המתאים לבחורה כזו". את המילים לשיר חיבר סיי, והמוזיקה היא מאת סיי ויו גון-היונג, מפיק מוכר בקוריאה ששיתף עם סיי פעולה בעבר, ושהיה גם המעבד המוזיקלי של השיר. בקליפ של השיר סיי רוקד מין ריקוד קומי המדמה רכיבה על סוס, ונוכח במקומות שונים ברובע גנגנם, למשל בשיעור יוגה, בסאונה או בג'קוזי. הווידאו כולל "מקבץ מההווי של גנגנם" שמוצג על ידי "סיי, שאינו מגנגנם"; עניין זה ברור לצופה הקוריאני. בקליפ התארחו אישים שונים, כגון הזמרת היונה מלהקת הבנות הקוריאנית 4Minute, שמהווה את מושא תשוקתו של סיי בסרטון ומופיעה בשני קטעי הריקוד בסוף הקליפ; הבדרן יו ג'י-סוק שמופיע בקליפ בחליפה צהובה רוקד לצדו של סיי; הבדרן נו הונגצ'ול, שהופיע בקליפ רוקד במעלית; הונג מין-וו, ילד בן 5 שרוקד בתחילת הקליפ, שהופיע בתוכנית Korea's Got Talent, המקבילה הקוריאנית של Britain's Got Talent; וכן סונגרי ודיסונג מהלהקה Big Bang, שמופיעים בקליפ כשני אנשים מבוגרים שמשחקים שחמט. עם פרסום השיר לראשונה, ב-15 ביולי 2012, הוא היה מוכר רק לחובבי הקיי-פופ. סיי אמר לסוכנות החדשות יונהפ כי תחילה הוא "לא כיוון שהשיר יצליח מחוץ לקוריאה... השיר יועד מלכתחילה לקהל הקוריאני". אולם, חובבי קיי-פופ שיתפו את השיר ברשתות חברתיות כמו פייסבוק וטוויטר, ותוך זמן קצר התוודעו לו גם גולשים מחוץ לקהילת הקיי-פופ. זמן קצר לאחר פרסומו החלו לשתף את הקליפ ידוענים מרחבי העולם, והקליפ החל לצבור תאוצה. בתחילת אוגוסט החל סיקור של הקליפ בתקשורת העולמית, והוא היה ללהיט בינלאומי. ב-4 באוגוסט כתבה דבורה נטברן מלוס אנג'לס טיימס כי "גנגנם סטייל" הוא "בלתי ניתן לעצירה" ושהוא "משתלט על העולם". בשבוע האחרון של אוגוסט, פרסם מגזין בילבורד שסיי עלה 8 מקומות בדירוג 50 האמנים הפופולריים ביותר ברשתות חברתיות. הוא עקף את טיילור סוויפט והגיע למקום הראשון ברשימה, מקום שבו דורג במשך 3 שבועות רצופים; היחידים שהצליחו לשהות 3 שבועות בראש הרשימה קודם לכן היו ג'סטין ביבר, ליידי גאגא, אדל וריהאנה. ב-15 בספטמבר היה לשיר הקיי-פופ הראשון שמגיע למקום הראשון במצעד השירים הפופולריים ביותר ב-iTunes.‏ ב-17 בספטמבר הוכרז כי הווידאו-קליפ של השיר מועמד לפרס "הווידאו הטוב ביותר" בטקס פרסי המוזיקה של MTV אירופה לשנת 2012 שנערך בפרנקפורט, גרמניה ב-11 בנובמבר, ואף זכה בפרס זה. על אף הפופולריות הגוברת של סוגת הקיי-פופ בשנים האחרונות, אין זה נפוץ ששירי קיי-פופ מסוקרים ברשתות תקשורת זרות ובעיתונות מערבית. אולם, השיר "גנגנם סטייל" הצליח להיות למוקד להתעניינות בינלאומית, וסוקר ברשתות תקשורת, מגזינים ועיתונים כגון CBC, CNN, רויטרס, לוס אנג'לס טיימס, הפינגטון פוסט, הרלד סאן, האטלנטיק, ונקובר אובזרבר, וול סטריט ג'ורנל, ABC News, USA Today, בלומברג, ESPN, Le Point, ליברסיון, Le Nouvel Observateur, BBC, VH1, M6 ו-Financial Times. מאורה ג'דקיס מוושינגטון פוסט כתבה כי "השיר 'גנגנם סטייל' הפך ריקוד טיפשי במיוחד למגניב". השבועון הגרמני דר שפיגל ייחס את הפופולריות של השיר לריקוד המוצלח שמלווה אותו. מספין פרדו מ-Associated Press כתב כי צעדי הריקוד של סיי הם "מעט מוזרים", אך הקליפ שזור ב"תלבושות צבעוניות ומלאות חיוּת". אף על פי שרוב הביקורות של "גנגנם סטייל" היו חיוביות, היו שסברו כי הקליפ תימהוני ואף גס. אחת האינדיקציות לפופולריות העצומה שהשיר רכש היא נתוני הצפייה שלו באתר שיתוף קובצי הווידאו YouTube. דבורה נטברן מלוס אנג'לס טיימס כתבה כי הקליפ של השיר הוא "אחד מקטעי הווידאו המוצלחים ביותר שהועלו אי פעם ל-YouTube".‏ בתיאור השיר בעמוד ה-YouTube שלו נכתב בנימה היתולית: "השיר מאופיין במילים ובקצב ממכרים במיוחד, ועל כן הוא בוודאי יחלחל ליסודות הפילוסופיה המודרנית". — מתוך התיאור הרשמי של הקליפ ב-YouTube‏ הקליפ הועלה ל-YouTube ב-15 ביולי 2012. הוא עקף את שירה של קארלי ריי ג'פסן "Call Me Maybe" והגיע למקום הראשון במצעד 100 הווידאו-קליפים המצליחים ביותר לשירים ב-YouTube, בשבוע של ה-28 באוגוסט 2012. ב-1 בספטמבר 2012 הוא עקף את השיר "Gee" של להקת Girls Generation והפך לקליפ הנצפה ביותר של שיר קיי-פופ ב-YouTube. אף על פי שהשיר "Call Me Maybe" הציג נתוני צפייה גבוהים במיוחד, ונצפה בממוצע מעל 1.5 מיליון פעמים ביום, "גנגנם סטייל" השיג תוך חודשיים ממוצע של מעל 6 מיליון צפיות ביום ועקף את "Call Me Maybe" במצעדים. הסיבה המרכזית לכך היא ש-"Call Me Maybe" נותר בעיקר להיט בצפון אמריקה, בעוד ש"גנגנם סטייל" היה ללהיט כלל-עולמי. ב-13 בספטמבר 2012 הפך הקליפ של "גנגנם סטייל" לווידאו שזכה להכי הרבה לחיצות "לייק" ב-YouTube, כאשר השיג מעל ל-1.6 מיליון לחיצות "לייק", ובכך עקף את השיר "Party Rock Anthem" של LMFAO שהיה קודם לכן ראשון בדירוג זה. ב-21 בדצמבר 2012 הקליפ הגיע למיליארד צפיות, וזו הייתה הפעם הראשונה שסרטון ב-YouTube הגיע ליותר ממיליארד צפיות. נכון ל-15 בינואר 2016, הווידאו-קליפ של השיר נצפה כ-2.6 מיליארד פעמים. חברת גוגל, הבעלים של YouTube, הגדירו את מונה הצפיות באתר כ-Integer בעל 32 סיביות, שיכול להגיע לכל היותר ל-2,147,483,647 צפיות ונאלצו לבצע תיקון תוכנה למונה ל-64 סיביות כדי לתמוך במספר הצפיות העצום לפני שזה יקרוס. בהודעה של גוגל מ-4 בדצמבר 2014 נאמר: "מעולם לא חשבנו שסרטון וידאו ייצפה יותר פעמים ממה שמספר בן 32 סיביות יכול להכיל, אבל זה היה לפני שפגשנו את סיי". 47% מהצפיות בקליפ מקורן בארצות הברית, 7% מקורן בבריטניה, 6.8% בקנדה ו-4% בקוריאה הדרומית. אנדרו ראיין מ-The Globe and Mail כתב כי עם נתונים של 130 מיליון צפיות תוך חודשיים, לרבות קטעי הווידאו המלווים את הקליפ, "גנגנם סטייל" הפך ל"סרטון הוויראלי החמישי בפופולריות שלו בהיסטוריה של האינטרנט". ב-14 באוגוסט 2012 יצא שוב השיר לאור, תחת השם "Oppa Is Just My Style" (בקוריאנית: 오빤 딱 내 스타일), בגרסה שונה, שבה שרה גם הזמרת היונה מלהקת הבנות הדרום-קוריאנית 4Minute, שהופיעה בקליפ של "גנגנם סטייל". מליקה ראו מהפינגטון פוסט כתבה כי ”נראה שהווידאו שונה כך שיוצג מנקודת מבט נשית, אבל ההבדל המרכזי שבו ניתן להבחין הוא שיש פחות רכיבה על סוס בלתי נראה ויותר מבטים חושניים”. השיר זכה לפופולריות רבה, כאשר בארבעת השבועות הראשונים לאחר פרסומו נצפה הקליפ לשיר מעל ל-41 מיליון פעמים, ונכון לאוגוסט 2014 מונה הצפיות עמד על מעל ל-500 מיליון. ב-6 בספטמבר הופיע סיי בטקס פרסי הווידאו-קליפים של MTV ‏(VMA), וביצע את ריקוד ה"גנגנם סטייל" יחד עם הקומיקאי קווין הארט. ב-20 באוגוסט הופיע סיי באצטדיון דודג'ר, במשחק בין לוס אנג'לס דודג'רס לסן פרנסיסקו ג'איינטס, אל מול קהל של 43,000 אוהדי בייסבול, וביצע את ריקוד ה"גנגנם סטייל". ב-10 באוגוסט הוזמן סיי להופיע בתוכנית האירוח של אלן דג'נרס, ובה לימד את בריטני ספירס ואת דג'נרס כיצד לרקוד את ריקוד ה"גנגנם סטייל". כשהסביר על צעדי הריקוד, אמר לספירס ולדג'נרס שעליהן "לקפוץ כאילו הן רוכבות על סוס בלתי נראה". ב-15 בספטמבר, בפרק הפותח של העונה ה-38 של תוכנית הבידור Saturday Night Live, אחד המערכונים התבסס על השיר "גנגנם סטייל" ועל הקליפ שלו. בובי מוינהאן גילם בו את סיי, אך באמצע המערכון הצטרף אליו סיי עצמו. עם עליית הפופולריות של השיר, ציטטו אותו גם אנשי עסקים ומנהיגים פוליטיים. ב-23 באוקטובר, למשל, נפגש סיי במטה האומות המאוחדות בניו יורק עם מזכ"ל האו"ם באן קי-מון, שאמר כי לשיר יש "כוח להביא שלום עולמי". במהלך הפגישה באן קי-מון הדגים את צעדי הריקוד של השיר, ואמר כי ”יש לנו באו"ם דיונים קשים. חשבתי להשמיע את ה'גנגנם סטייל' כדי שכולם יעצרו וירקדו. אולי אתה יכול להביא את ה'או"ם סטייל”. הקליפ של השיר הפך לסרטון ויראלי ונחשב לתופעת אינטרנט. האלי סקוף מהפינגטון פוסט ציטטה את התיאור הרשמי של הקליפ ב-YouTube שמצהיר כי השיר מאופיין ב"קצב ממכר ביותר", והוסיפה כי תיאור זה אינו תלוש מהמציאות, בהתחשב ב"אובבסיה הזו שפיתחנו כלפי השיר". ב-16 באוגוסט 2012, בהופעה במנילה, בירת הפיליפינים, ביצעה הזמרת נלי פורטדו גרסת כיסוי לשיר. ז'ו-מין פארק מסוכנות הידיעות רויטרס כתב כי ”כמה מהמועמדים הדרום-קוריאניים לנשיאות, שהם לרוב אנשים רציניים ומיושבים, מחקים את תנועות הריקוד של סיי בניסיון למצוא חן בעיני הבוחרים”. בעקבות השיר עלה מספר התיירים המבקרים ברובע גנגנם בסיאול, ו"ארגון התיירות של קוריאה", שהוא גוף ממשלתי הפועל תחת משרד התיירות הקוריאני, השיק בעקבות כך "סיור של יום אחד בגנגנם" שבו חווים המטיילים את חיי הפאר של הרובע. ב-7 בספטמבר פרסם התאגיד הרב-לאומי סמסונג, שבסיסו בקוריאה הדרומית, כי סיי יהיה אחד מהפרזנטורים שיקדמו את סדרת המקררים מסוג Zipel של החברה. בהמשך החודש יצאה פרסומת בכיכובם של סיי ושל זמר הקיי-פופ לי סיונג-ג'י, רוקדים לרקע צלילי השיר "גנגנם סטייל" כשלמולם מקרר חכם. ב-3 בספטמבר פרסם סוכן הכישרונות סקוטר בראון, שגילה את ג'סטין ביבר ב-YouTube, הודעה על כך שהוא וסיי החליטו לשתף פעולה מקצועית, ובכך הפך סיי ל"אמן הקוריאני הראשון שחותם על חוזה הקלטות גדול בארצות הברית" (בחברת ההקלטות Schoolboy Records של בראון). ממשלת קוריאה הצפונית העלתה סרטון בשם "I'm Yushin style!‎" ("יש לי סגנון יושין!") לאתר הממשלתי Uriminzokkiri,‏ כפרודיה על פאק גון-הייה, המועמדת לנשיאות קוריאה הדרומית מטעם המפלגה השמרנית, המפלגה שבשלטון. הסרטון מציג את תמונתה המעובדת ב-Photoshop, שבה נדמה כי היא רוקדת את ריקוד ה"גנגנם סטייל", ולועג לה על היותה תומכת מסורה בשיטת הממשל "יושין" האוטוקרטית, שהגה אביה פאק צ'ונג-הי. מאז פורסם השיר, עלו לרשת סרטוני תגובה רבים ופרודיות לשיר. חלק מסרטונים אלו זכו לתהודה ולהתייחסות תקשורתית בינלאומית. דוגמאות לסרטוני פרודיה על "גנגנם סטייל" הם סרטונים שהעלו קודי סימפסון, ויקטוריה דאפילד, הזמר הקוריאני סיאונגרי, האחים פיין, האתר Barely Political (פרודיה על "גנגנם סטייל" ועל קים ג'ונג-איל), קבוצת CollegeHumor (פרודיה על "גנגנם סטייל" ועל המועמד לנשיאות ארצות הברית מיט רומני), אוניברסיטת אורגון (בקליפ המציג את הקמע שלה, "ברווז אורגון"), קבוצת Critiques4Geeks, ‏The Annoying Orange ועוד. בישראל הועלו הפרודיות המצליחות "Jewish Style" ("סגנון יהודי") של קבוצת Agent K Media ו"גמבה סטייל" של האתר שרוטונים בכיכובו של יובל בינדר, עם הופעת אורח של משה פרסטר. ב-21 בנובמבר הועלה ל-YouTube הקליפ "אלקין סטייל" בחשבון הרשמי של חבר הכנסת זאב אלקין, כחלק מתעמולת הבחירות של אלקין לקראת הפריימריז במפלגת הליכוד. הקליפ מציג את דמויותיהם של חברי הכנסת אנשי השמאל אחמד טיבי, חנין זועבי ושלי יחימוביץ' ושל יריב אופנהיימר, דורית ביניש, אהוד אולמרט וציפי לבני, שקוראות שלא להצביע לאלקין בשל שורה של הצעות חוק שקידם. בפרק הראשון של העונה הרביעית בסדרה האמריקאית המצליחה "פיניאס ופרב", פיניאס, פרב, איזבלה ובנות הצופים רוקדים את ריקוד ה"גנגנם סטייל", בעוד פיניאס לבוש כמו סיי ופרב לבוש כיו-ג'ה סאק. במהלך תקופה של שבועיים עד ל-8 באוגוסט 2012 עלו לאתר YouTube כמעט 1,000 סרטונים שבכותרת שלהם מופיעה המילה "Gangnam" ("גנגנם") או המילה "Style" ("סטייל") . בניתוח של 78 סרטוני תגובה עם יותר מ-5,000 צפיות ב-2013 נמצא שמרבית הסרטונים נטו "למחוק" את המשמעות המקורית של הווידאו עם הפוקוס על אורח החיים של מעמד הביניים, פנאי ובידור לעומת 68 סרטוני תגובה שפורסמו במדינות מזרח התיכון שהתרכזו בסאטירה פוליטית-חברתית. בערים שונות ברחבי העולם אורגנו ריקודי פלאש מוב המוניים לצלילי השיר "גנגנם סטייל". אירוע שכזה התקיים ב-18 באוגוסט בפסדינה שבקליפורניה, בחסות רשת Mnet Media הדרום-קוריאנית. לפי רשת Australian Broadcasting Corporation האוסטרלית, נערכו ריקודי פלאש מוב לצלילי השיר גם בסידני, אוסטרליה. ב-12 בספטמבר התמלאה כיכר טיימס שבניו יורק בקהל שרקד לצלילי השיר "גנגנם סטייל", במהלך תוכנית הבוקר של רשת ABC, "בוקר טוב אמריקה". חמישה ימים לאחר מכן השתתף סיי באירוע פלאש מוב שארגן ערוץ הבידור האמריקאי Extra בלוס אנג'לס. בתוכנית האקטואליה הארגנטינאית Antes del Mediodía סוקר ב-3 באוגוסט ריקוד פלאש מוב של "גנגנם סטייל" שנערך אל מול האובליסק של בואנוס איירס. כמו כן, אורגנו ריקודי "פלאש מוב" רבים אחרים על ידי מעריצים שהתארגנו באינטרנט. בשבוע של 28 ביולי 2012 נכנס השיר למצעד 100 שירי הקיי-פופ המצליחים ביותר של מגזין בילבורד האמריקאי, ודורג בו במקום השישי. שבוע לאחר מכן הגיע השיר למקום הראשון במצעד, ונשאר במקום זה במשך חמישה שבועות רצופים. השיר אף הגיע למקום הראשון במצעד הקליפים לשירים ב-YouTube, של מגזין בילבורד. ב-21 באוגוסט 2012 הגיע למקום הראשון במצעד הקליפים ב-iTunes, ועקף את "As Long as You Love Me" של ג'סטין ביבר ואת "Wide Awake" של קייטי פרי; הייתה זו הפעם הראשונה שקליפ של אמן דרום-קוריאני מגיע למקום הראשון בדירוג זה. בקוריאה הדרומית זכה השיר להצלחה מיידית, הורד ב-745,000 הורדות בתשלום בשבוע הראשון לאחר הוצאתו והוא שוהה במקום הראשון במצעד גאון הקוריאני במשך חמישה השבועות שחלפו מאז הוצאתו. נכון ל-23 באוגוסט, השיר הורד ב-2,545,837 הורדות בתשלום בקוריאה הדרומית בלבד. גם בפינלנד הגיע השיר למקום הראשון במצעד ההורדות. בשבוע שמסתיים ב-8 בספטמבר 2012, נכנס השיר למצעד ההורדות של בילבורד, במקום ה-74, עם 23,000 הורדות, ושבועיים לאחר מכן הגיע למקום ה-25 עם 61,000 הורדות. בשבוע שמסתיים ב-29 בספטמבר הגיע השיר למקום הרביעי במצעד, עם 188,000 הורדות. בגיליון שייצא ב-22 בספטמבר נכנס השיר למצעד 100 השירים המצליחים ביותר של מגזין בילבורד (Billboard Hot 100), שבו דורג במקום ה-64; בהיכנסו למצעד זה היה לשיר הקיי-פופ השני בסך הכול שמדורג במצעד, לאחר השיר "Nobody" של להקת Wonder Girls מ-2009. באותו שבוע "גנגנם סטייל" אף דורג לראשונה במצעד שירי הפופ של בילבורד, במקום ה-28. נכון ל-11 באוקטובר 2012 הורד השיר במיליון הורדות בתשלום בארצות הברית. בשבוע השני שלו במצעד 100 השירים המצליחים של בילבורד, הגיע השיר למקום ה-11 במצעד. בשבוע השלישי שלו במצעד, הגיע עד למקום השני, אחד לפני "One More Night" של מארון 5, והיה לשיר הקיי-פופ הראשון אי פעם שמגיע לעשירייה הראשונה במצעד. בישראל דורג השיר במקום הרביעי במצעד הבינלאומי השנתי של ynet וגלגלצ לשנת 2012. מדיה וקבצים בנושא גנגנם סטייל בוויקישיתוף מידע על הסינגל "גנגנם סטייל" באתר מיוזיק בריינז מידע על השיר "גנגנם סטייל" באתר AllMusic מידע על היצירה "גנגנם סטייל" באתר Discogs גנגנם סטייל, ברשת החברתית אקס (טוויטר) PSY – GANGNAM STYLE (강남스타일) M/V – הקליפ הרשמי באתר YouTube. PSY (ft. HYUNA) 오빤 딱 내 스타일 M/V – הקליפ הרשמי של השיר Oppa Is Just My Style באתר YouTube. הלהיט הדרום קוריאני "Gangnam Style" שבר שיא גינס, באתר וואלה, 22 בספטמבר 2012 ג'יי ריינר, האובזרבר, קוריאה מצחוק: האיש מאחורי ה"גנגנאם סטייל", באתר nrg‏, 28 בנובמבר 2012 "Psy's 'Gangnam Style' Dance Takes Over 'GMA'". ABC News. נבדק ב-12 בספטמבר 2012. {{cite news}}: (עזרה) ‏Psy's 'Gangnam Style' Dance Takes Over 'GMA' - Video (5:33). ABC News. 2012-09-12. נבדק ב-2012-09-14. ":: 가온차트와 함께하세요 ::" (בקוריאנית). Gaon Chart. נבדק ב-10 באוגוסט 2012. {{cite web}}: (עזרה) Gangnam Style Most Watched Video On YouTube, Sky News, 25 November 2012 officialpsy (2012-07-15). "PSY - GANGNAM STYLE (강남스타일) M/V" (YouTube). nrg תרבות, יוטיוב חוגג שני מיליארד צפיות לגנגאם סטייל, באתר nrg‏, 1 ביוני 2014 ""Gangnam Style" played at Maroon 5 Concert in Korea". Allkpop.com. 2012-09-13. נבדק ב-2012-09-17. "N. Korea takes 'Gangnam Style' shot at South politician". Straitstimes.com. 2012-08-20. נבדק ב-2012-09-20. "2012 MTV EMA Winners". MTV. נבדק ב-2012-11-11.‏ Fekadu, Mesfin (2012-08-27). "Wild, Crazy Style". The Express. Associated Press. Benjamin, Jeff (31 ביולי 2012). "Fall in Love With Psy's 'Gangnam Style' – Korean Rapper Goes Viral". Billboard. נבדק ב-10 באוגוסט 2012. {{cite web}}: (עזרה) Cha, Frances (17 באוגוסט 2012). "Psy's interview on CNN". CNN Blog. CNN. אורכב מ-המקור ב-2012-10-31. נבדק ב-17 באוגוסט 2012. {{cite web}}: (עזרה) Netburn, Deborah (4 באוגוסט 2012). "Giddy up! S. Korean rapper Psy's 'Gangnam Style' is unstoppable". Los Angeles Times. נבדק ב-10 באוגוסט 2012. {{cite web}}: (עזרה) Yang, Jeff (28 באוגוסט 2012). "Gangnam Style's U.S. Popularity Has Koreans Puzzled, Gratified". Wall Street Journal blog. Wall Street Journal. {{cite web}}: (עזרה) Cho, Joohee; Lee, Sungeun (14 באוגוסט 2012). "South Korean Rapper PSY's 'Gangnam Style' Goes Viral". ABC News. {{cite web}}: (עזרה) Kim, Jea (9 באוגוסט 2012). "PSY's "Gangnam Style" and "Gangnam Oppa" in "Architecture 101"". My Dear Korea. אורכב מ-המקור ב-2012-09-20. נבדק ב-17 בספטמבר 2012. {{cite web}}: (עזרה) National Public Radio (September 15, 2012) "In South Korea, K-Pop Gets New King" All Things Considered Surh Jung-min (8 באוגוסט 2012). "'Gangnam style' goes viral : Arts & Entertainment : Home". The Hankyoreh. נבדק ב-10 באוגוסט 2012. {{cite web}}: (עזרה) Ramstad, Evan (3 באוגוסט 2012). "What's Up With the 'Gangnam Style' Video?". Asia: The Wall Street Journal. נבדק ב-10 באוגוסט 2012. {{cite web}}: (עזרה) Netburn, Deborah (2012-08-04). "Giddy up! S. Korean rapper Psy's 'Gangnam Style' is unstoppable". Los Angeles Times. Tribune Co. ISSN 0458-3035. נבדק ב-2012-08-31. Gruger, William (2012-08-31). "'Gangnam Style' Helps Psy Dance Way to No. 1 on Social 50 Chart". New York: Billboard. נבדק ב-2012-09-14. "Psy becomes first S. Korean to top iTunes chart". Yonhap News Agency. 2012-09-15. נבדק ב-2012-09-15. "2012 MTV EMA Nominees Announced! | Rihanna | News | MTV Australia". Mtv.com.au. 2012-07-20. אורכב מ-המקור ב-2012-10-31. נבדק ב-2012-09-17. Judkis, Marua. "'Gangnam Style's' invisible horse dance craze: Giddyup". The Style Blog – The Washington Post. The Washington Post. "Dank Katy Perry: US-Erfolg für koreanischen Sänger Psy". Spiegel Online. Der Spiegel. 2012-08-24. Fekadu, Mesfin (2012-08-23). "Viral clip gives Korea's PSY a pop culture moment". MSN Music News. New York: NBCUniversal Media. AP. נבדק ב-2012-09-14.(הקישור אינו פעיל) Abbruzzese, Jason (2012-09-14). "K-pop conquers US, 'Gangnam Style'". Financial Times, ft.com. נבדק ב-2012-09-14. Buchanan, Matt; Ellis, Scott (2012-08-28). "Hit video may have a subversive message". Sydney Morning Herald blogs. Sydney Morning Herald. נבדק ב-2012-09-14. Lester, Paul (2012-09-13). "New band of the day – Psy (No 1,350)". guardian.co.uk. The Guardian. Netburn, Deborah (2012-08-28). "Gangnam Style Live: New Psy video blows up on YouTube". latimes.com. Los Angeles Times. I think we can all agree that K-Pop singer Psy's music video "Gangnam Style" is one of the greatest videos ever to be uploaded to YouTube. Robbins, Li. "10 awesome things about PSY's 'Gangnam Style' video". CBC Music, Canadian Broadcasting Corporation. נבדק ב-14 בספטמבר 2012. {{cite news}}: (עזרה) "Charts – Music – YouTube, Most viewed videos, week of August 28, 2012". YouTube. נבדק ב-2012-09-14. Allocca, Kevin (2012-09-12). "YouTube Trends: Gangnam Style vs Call Me Maybe: A Popularity Comparison". YouTube Trends. YouTube. נבדק ב-2012-09-14. Charts "Charts – All Categories – Most liked – All Time". YouTube. נבדק ב-2012-09-13. {{cite web}}: Check |url= value (עזרה) http://www.cbc.ca/news/arts/psy-s-gangnam-style-breaks-the-limit-of-youtube-s-video-counter-1.2860186 Kim, Yoon-mi (2012-08-25). "K-pop's SNS explosion". asiaone.com. נבדק ב-30 באוגוסט 2012. {{cite news}}: (עזרה) Ryan, Andrew. "The secret of Gangnam Style: 'Dress classy and dance cheesy'". The Globe and Mail. נבדק ב-13 בספטמבר 2012. {{cite news}}: (עזרה) Rao, Mallika (15 באוגוסט 2012). "'Gangnam Style' Becomes 'Oppa Is Just My Style': PSY's 'Girl Version' Followup, Featuring Hyuna (VIDEO)". The Huffington Post. נבדק ב-17 באוגוסט 2012. {{cite web}}: (עזרה) officialpsy. "PSY (ft. HYUNA) 오빤 딱 내 스타일 (PSY featuring Hyuna: Oppa is Just My Style Official MV)" (YouTube). נבדק ב-2012-09-08. "Who Was That VMA Surprise Guest Psy?". 2012-09-06. נבדק ב-2012-09-14. dodgers.com (2012-08-22). Fans got a taste of the PSY sensation in a Dance Cam. dodgers.com, mlb.com. Bleaney, Rob (2012-09-13). "Britney, Gangnam style! Watch YouTube sensation Psy teach Britney how to ride the horse in multi-million viewed viral". Daily Mirror. נבדק ב-2012-09-14. The Ellen DeGeneres Show (2012-09-10). Surprise! Britney Learns 'Gangnam Style' from Psy! (YouTube). נבדק ב-2012-09-14. "Britney Spears Learns Psy's 'Gangnam Style' On Ellen". MTV. נבדק ב-11 בספטמבר 2012. {{cite web}}: (עזרה) Blas, Lorena (2012-09-16). "Psy brings 'Gangnam Style' to 'SNL'". USA Today. נבדק ב-2012-09-16. סוכנויות הידיעות, צפו: באן קי-מון מדגים את ה"גנגנם סטייל", באתר ישראל היום, 24 באוקטובר 2012 Ban Ki-Moon Dances Gangnam-Style (VIDEO), Huffington Post, October 24, 2012 Khan, Ujala Ali (2012-08-28). "South Korean meme Gangnam Style gets 59 million hits on YouTube". The National. Abu Dhabi. נבדק ב-2012-09-17. Sekoff, Hallie (2012-08-01). "PSY's 'Gangnam Style': K-Pop Star's Viral Comeback Is Impossible To Resist (VIDEO)". The Huffington Post. Park, Ju-min (2012-08-14). "Uncool Korean star goes viral with rapping dance". Seoul. Reuters. נבדק ב-2012-08-22. Shonali Muthalaly, Decoding Gangnam Style, The Hindu, September 17, 2012 Mahr, Krista (2012-09-09). "Selling 'Gangnam Style': Why K-Pop and Commercials Are a Perfect Match". Time World - Asia. Time. נבדק ב-2012-09-18. Ho, Stewart (2012-09-17). "[Video] Psy and Lee Seung Gi Reveal the 'Metal Refrigerating Dance' in New CF". Philippines. אורכב מ-המקור ב-2012-09-28. נבדק ב-2012-09-17. "Psy Signs to Scooter Braun's Label, Will Appear at MTV VMAs". Billboard. נבדק ב-2012-09-12. "I'm Yushin style!", Uriminzokkiri "N. Korea takes 'Gangnam Style' shot at South politician | theSundaily". Thesundaily.my. ארכיון מ-2012-10-03. נבדק ב-2012-09-20. North Korean video evokes 'Gangnam Style' to taunt South Korean candidate - CNN.com "Gangnam Style – Cody Simpson, Victoria Duffield and Crew". YouTube. 2012-09-14. נבדק ב-2012-09-21. "BIGBANG's Seungri – Challenged PSY's Gangnam Style". YouTube. 2012-08-21. נבדק ב-2012-09-24. "Teens react to Gangnam Style". YouTube. 2012-08-19. נבדק ב-2012-09-24. Barely Political (2012-09-21). "PSY – GANGNAM STYLE (강남스타일) PARODY! KIM JONG STYLE! | Key of Awesome #63" (YouTube). נבדק ב-2012-09-28. collegehumor, Mitt Romney Style (Gangnam Style Parody), YouTube, October 8, 2012 GoDucksdotcom, GANGNAM STYLE PARODY (강남스타일) - The Oregon Duck, YouTube, August 30, 2012 realannoyingorange, Annoying Orange - ORANGE NYA NYA STYLE (GANGNAM STYLE Spoof), YouTube, September 14, 2012 ‘Jewish Style’ Spoofs Psy’s Gangnam Style, Viral Viral Videos, September 23, 2012 srutonim, גמבה סטייל (Gangnam Style - הפארודיה העברית), YouTube, September 27, 2012 מתי טוכפלד, כתבנו לענייני מפלגות, גנגנם? "אלקין סטייל", באתר ישראל היום Allocca, Kevin. "'Gangnam Style' is Your International Hit of the Month". YouTube Trends. YouTube. נבדק ב-2012-09-28. Lyan, Irina, Sulafa Zidani, and Limor Shifman. "When Gangnam Hits the Middle East." Asian Communication Research 12.2 (2015): 10-31. MnetAmerica (2012-08-20). "Official Mnet/Koreaboo Gangnam Style (Psy) Flash Mob Video" (YouTube). נבדק ב-2012-09-14. "A Prince in Vegas and Gangnam Style". Radio National, ABC Online. Australian Broadcasting Company. 2012-09-02. נבדק ב-2012-09-14. Oldenburg, Ann (2012-09-12). "Korea's Psy teaches Britney Spears his 'Gangnam Style'". Chicago Sun-Times. נבדק ב-2012-09-14. "Join 'Extra' and Psy at The Grove for a 'Gangnam Style' Flash Mob!". 2012-09-17. נבדק ב-2012-09-17. The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) "Korea K-Pop Hot 100, Week of 28 July 2012". Billboard. נבדק ב-20 באוגוסט 2012. {{cite news}}: (עזרה) "Korea K-Pop Hot 100, Week of September 2, 2012". Billboard. נבדק ב-25 באוגוסט 2012. {{cite news}}: (עזרה) "YouTube Music Chart, Week of 25 August 2012". Billboard. נבדק ב-17 באוגוסט 2012. {{cite news}}: (עזרה) Jaeyeon Woo (21 באוגוסט 2012). "Baseball Goes Gangnam Style". Wall Street Journal – Korea Real Time. נבדק ב-21 באוגוסט 2012. {{cite news}}: (עזרה) "Suomen Virallinen Latauslista – Viikko 35, ti 28.8 – ma 3.9.2012" (בפינית). Musiikkituottajat – IFPI Finland. אורכב מ-המקור ב-2012-10-31. נבדק ב-2012-09-04. Trust, Gary (2012-09-14). "Weekly Chart Notes: Psy Adds 'Style' To The Hot 100". Billboard. נבדק ב-2012-09-18. Trust, Gary (2012-09-19). "Maroon 5 Reaches No. 1 on Hot 100 with 'One More Night'". Billboard. נבדק ב-2012-09-19. Trust, Gary (2012-09-26). "Maroon 5 Still Tops Hot 100, PSY One Step From No. 1". Billboard. Nielsen Business Media. נבדק ב-2012-09-26. אור ברנע, אתם בחרתם: שיר השנה - היהלומים של ריהאנה, באתר ynet, 28 בדצמבר 2012 מידע על Gangnam Style, באתר המצעד האוסטרי, ארכיון מידע על Gangnam Style, באתר המצעד האיטלקי, ארכיון מידע על Gangnam Style, באתר המצעד הגרמני מידע על Gangnam Style, באתר מצעד דנמרק מידע על Gangnam Style, באתר המצעד הנורווגי מידע על Gangnam Style, באתר המצעד של ניו זילנד מידע על Gangnam Style, באתר המצעד הספרדי מידע על Gangnam Style, באתר המצעד הפורטוגזי, ארכיון מידע על Gangnam Style, באתר המצעד הפיני מידע על Gangnam Style, באתר המצעד הצרפתי, ארכיון מידע על Gangnam Style, באתר המצעד השוודי